ການນັບຄະແນນສຽງ ຍັງດໍາເນີນຕໍ່ມາ ຢູ່ອູການດາ
ການນັບບັດຄະແນນສຽງ ໃນການເລືອກຕັ້ງ ປະທານາທິບໍດີ ແລະສະພາແຫ່ງຊາດ ຢູ່ອູການດາ ຍັງບໍ່ແລ້ວເທື່ອ.
ການນັບບັດຄະແນນສຽງຍັງດຳເນີນຢູ່ຕໍ່ມາໃນການເລືອກຕັ້ງ ປະທານາທິບໍດີແລະສະພາແຫ່ງຊາດ ຂອງອູການດາລຸນຫຼັງ ການປ່ອນບັດ ທີ່ໄດ້ດຳເນີນໄປດ້ວຍຄວາມສະຫງົບໃນມື້ວັນ ສຸກວານນີ້ ມີທ່າທາງວ່າ ປະທານາທິບໍດີ Yoweri Museveni ທີ່ສະ ມັກເຂົ້າແຂ່ງຂັນເອົາຕຳແໜ່ງຕື່ມອີກນັ້ນ ຈະໄດ້ຮັບໄຊຊະນະ ເຂົ້າຮັບໜ້າທີ່ເປັນສະໄໝທີ 4 ສະໄໝໃນການເຂົ້າກຳຕຳແໜ່ງໃໝ່ ຕື່ມອີກນີ້ ຈະເຮັດໃຫ້ ການປົກຄອງຂອງທ່ານ Museveni ເພີ່ມຂຶ້ນເປັນ 3 ທົດ ສະວັດ ແຕ່ບາງທີທ່ານອາດໄດ້ປະເຊີນກັບການທ້າທາຍໜັກທີ່ສຸດໃນການແຂ່ງຂັນໃນ ຮອບ 25 ປີຂະນະທີ່ອະດີດນາຍແພດຂອງທ່ານຄືທ່ານ Kizza Besigye ໄດ້ທ້າທາຍ ທ່ານເປັນຄັ້ງທີ 3 ລຽນຕິດ ທ່ານ Besigye ຊຶ່ງເປັນຜູ້ນຳພາແນວໂຮມ 4 ພັກຝ່າຍຄ້ານນັ້ນໄດ້ກ່າວຫາລັດຖະບານ ອູການດາວ່າ ພະຍາຍາມທີ່ຈະສໍ້ໂກງຄະແນນສຽງແຕ່ປະທານາທິບໍດີ Museveni ໄດ້ປະ ຕິເສດ ຕໍ່ການກ່າວຫາທີ່ວ່ານີ້